amazinggracebibleinstitute.com
1 Jасак — келер öйдö болотон jакшыныҥ jÿк кöлöткöзи, чын керектердиҥ сÿр-кебери эмес. Ол jылдыҥ сайын jаантайын бир тÿҥейтайылгалар эдерин некейт. Jе бу ажыра Кудайга бажырарга келиптурган улусты толо кемдÿ эдип болбойт. 2 Оноҥ башка, Кудайга бажырып турган улус тайылгалар этпей барар эди, нениҥ учун дезе,олор бир катап аруталала, кинчектер учун бурузын сеспес эди. 3 Карын, бу тайылгалар jылдыҥ сайын кинчектер керегинде эске алындырып jадылар. 4 Букалардыҥ ла эчкилердиҥ каны кинчектерди jоголтор аргазы jок ине. 5 Оныҥ учун Христос телекейге келип,«Сен тайылгаларды ла берÿлерди кÿÿнзебедиҥ,jе Сен Мени эт-канду болзын деп кÿÿнзегеҥ.6 Öртöп тайатан тайылгаларды да,кинчек учун тайылгаларды да jаратпайдыҥ 7 дейле,'Бат Мен! Э-э, Кудай,тÿрбекте Мен керегинде бичилгениле,табыҥды бÿдÿрейин деп келдим!'. деген. 8 Ол озо баштап: «Сен Jасакла эдилип турган берÿлерди де,öртöп тайатан тайылгаларды да, кинчектер учун тайылгаларды дакÿÿнзебедиҥ. — дейле, 9 оноҥ:«Бат, табыҥды бÿдÿрейин деп келдим» — деген. Мынызыла Ол экинчизин тургузарга, баштапкызынтоктодып jат. 10 Оныҥ табы неде дезе, Иисус Христостыҥ эди-каны бир катап ла ÿргÿлjиге тайылганы ажыра агарулалдыс.11 Кажы ла абыс кÿнÿҥ сайын туруп, Кудайга бажырып, кинчектерди качан да jоголтып болбос бир тÿҥей тайылгаларды кöпкатап тайат. 12 Христос дезе, кинчектер учун бир тайылга эдип,Кудайдыҥ оҥ jанына ÿргÿлjиге отурып алган. 13 Ол öйдöҥ ала Оныҥöштÿлери будыныҥ алдына салылганча сакып jат. 14 Бир тайылгаажыра Ол агарулалып турган улусты ÿргÿлjиге толо кемдÿ эткенине. 15 Ол керегинде биске Агару Тын керелейт. Айдылган jок беди:16 «Мен олорго кереес беретен кÿндер келер — деп,Кайракан айдат, — Мен jасактарымды jÿректерине салып,санааларына бичиирим.17 Кинчектерин ле jарамастарын база эске албазым».18 Кайда кинчектер ташталган, анда тайылга эдилбес.